AlexejDobrolubov/national_council_slovak_2010 huggingface dataset:
40. schôdza NR SR - 6.deň - B. popoludní
Dátum: 2025-10-22
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

38. Julo, ďakujem ti veľmi pekne za tvoje vynikajúce vystúpenie. Je to presne tak. Tento zákon je výsledkom kšeftovania a dohody vlády, respektíve konkrétneho ministra, pána ministra Huliaka, s konkrétnou sieťou kasín. Už sme si za ostatné dva roky zvykli, že návrhy zákonov sa tu píšu pre veľmi úzke skupiny ľudí alebo subjektov, ale napísať zákon pre jednu spoločnosť v zásade, tak to je nový rekord. Človek keď by si pozrel že skrátené legislatívne konanie k návrhu zákona o hazarde, že si osvojili naše pozmeňovacie návrhy, ktoré sme predkladali v rámci konsolidačného balíčku, že idú zvýšiť zdanenie hazardu, aby aspoň dodatočne, keď už aj schválili štátny rozpočet, získali nejaké financie navyše. Núkali sme im cez zvýšené DPH zisk cca 300 mil. eur. Bol tu predložený návrh na zvýšenie poplatkov za licencie za hracie automaty za 50 mil. Ale to im nevoňalo, lebo to by boli peniaze prevádzkovateľov hazardu. Ale od koho si peniaze vezmú, tak to sú ľudia. Tí, ktorí 1,5 mld. eur ročne dokážu prestávkovať. Pardon, 24 mld. dokážu prestávkovať a 1,5 mld. majú zisk. Čiže ak majú možnosť zdaniť tých najbohatších prevádzkovateľov hazardu, tak to nie. Ale ak majú možnosť ešte viacej ožobráčiť ľudí a jednoducho prispieť k ľudskému nešťastiu, tak to áno, to je ich parketa.
40. schôdza NR SR - 6.deň - A. dopoludnia
Dátum: 2025-10-22
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

125. Ďakujem, Mišo, za tvoje výborné vystúpenie. Tento zákon tu nikdy nemal byť predložený, a nieto ešte v skrátenom legislatívnom konaní. Máme pred sebou nejaké 58. skrátené legislatívne konanie a zas a znova len zákon, ktorý ide ľuďom poškodiť. Argumentuje sa tu vysokými hospodárskymi škodami, ktoré navrhovateľ ani nedokázal vyčísliť. Aj keby to bolo hoci len 50 mil., viete, čo to znamená v tomto týždni schválenom štátnom rozpočte? Kde si výdavky plánujete na 33,5 mld., to je 0,15 % zo štátneho rozpočtu. Absolútne žiadne hospodárske škody. A to ešte nehovorím o tom, že hráči sa beztak presunú či už do online prostredia, alebo do ostatných herní. Absolútne argumentácia hospodárskymi škodami nijakým spôsobom nesedí. A hrozné je aj to, akým spôsobom pohŕdate vôľou ľudí, ktorí mnohí v petíciách sa vyslovili za zákaz hazardu a mesiace a roky naozaj čakajú, kedy definitívne uplynú licencie a svoje mesto alebo obec zbavia tejto pliagy. A ešte jedna vec. To, že tento návrh zákona je naozaj vykšeftovaný, svedčí aj to, kedy ste navrhli účinnosť zákona, 27. 10., to je aký dátum, prosím vás? Nájdite mi jeden zákon, kde je účinnosť niekedy uprostred mesiaca, 27. dátum, 27. deň, keď 30. končí licencia. To je ďalší dôkaz toho, že tento návrh zákona bol vykšeftovaný.
40. schôdza NR SR - 6.deň - A. dopoludnia
Dátum: 2025-10-22
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

87. Ďakujem veľmi pekne za vaše vystúpenie. Je to tak, táto vláda skrátka nechce a nevie pomáhať ľuďom. Máme tu skrátené legislatívne konanie č. 58 v tomto volebnom období, z 216 návrhov. Každý piaty návrh zákona ide v skrátenom legislatívnom konaní. No ak by ste hľadali, ktorý z nich naozaj je na podporu rodín alebo pracujúcich ľudí, nenájdete ani jeden. Ponáhľajú sa s konsolidáciou, kde ožobračujú ľudí. Ponáhľajú sa s rozpočtom, ktorý nás vedie na grécku cestu. A teraz sa ponáhľajú, aby pomohli tým, ktorí zarábajú najviac. Aj podľa dát Úradu pre reguláciu hazardných hier sa na Slovensku v minulom roku prehralo 1,5 mld. eur. To sú peniaze, o ktoré prišli rodiny s deťmi, ktoré prehrali mnohí živitelia rodín. Dovolím si upozorniť aj na to, že v takejto situácii, alebo dostali sme sa do takejto situácie, kedy sa tu naozaj vážne diskutuje o obmedzovaní demokracie, či už je to zrušenie tretieho čítania v rokovacom poriadku, či je to presun volieb o rok, alebo predĺženie mandátu vlády, tak keď už sa vám nepodaria tieto kúsky, tak to skúšate s tým, že pošliapete vôľu ľudí, ktorí mnohí aj v petíciách sa vyslovovali za zákaz hazardu na území svojho mesta alebo obce.
40. schôdza NR SR - 5.deň - B. popoludní
Dátum: 2025-10-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem. Ja nevravím, že nemôže byť, aj keď to schváli ESLP, aby odsúdení mali aj k dispozícii časopisy s nemravným obsahom, ale potom treba naozaj, nech navrhovateľ prizná, že táto novela je o zvýšení komfortu a pohodlia odsúdených vo výkone na trest vo väzení a nie, že cieľom novely je resocializácia, lebo to s resocializáciou nemá nič spoločné. V najbližších dňoch sa bude zrejme rozhodovať o prerušení výkonu trestu Mariána Kočnera. Ak sa to nepodarí, tak táto novela je výslovne, ako kedy šitá na neho. Lebo táto novela je šitá pre tých odsúdených, ktorí majú finančné prostriedky, aby si naozaj ten pobyt vo väzení čo najviac spríjemnili. S resocializáciou to nemá absolútne nič spoločné. ... celý ten pobyt vo väzení čo najviac spríjemnili. S resocializáciou to nemá absolútne nič spoločné.
40. schôdza NR SR - 5.deň - B. popoludní
Dátum: 2025-10-21
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážené dámy, vážení páni, vážený pán minister, pred necelými dvoma hodinami sme v tejto sále schválili zákon o štátnom rozpočte. Zákon, ktorý mal určiť, kde bude štát na sebe šetriť. Ja som to spomínal v prechádzajúcich rozpravách z 35 kapitol sa v 23 kapitolách návrh rozpočtu zvyšuje. Ministerstvo spravodlivosti je jedným z takýchto rezortov. Bude hospodáriť o 7% vyšším rozpočtom a nemalú časť týchto finančných prostriedkov pôjde práve na oblasť väzenstva. Tak dovolím si vám predostrieť akým spôsobom sa daňoví poplatníci, teda poskladajú na komfortnejší život vo väzniciach, lebo táto novela zákona nemá s resocializáciou absolútne nič spoločné. Ustanovenie zákona, ktoré hovorí o činnostiach pre všeobecný rozvoj odsúdeného nebolo tam zmenené jediné písmeno. V oblasti vzdelávania bolo doplnené, že odsúdení, ktorí nerozumejú slovenskému jazyku, tak sa jednoducho budú učiť slovenský jazyk. Dnes zhodou okolností vyšla aj správa.... =====
40. schôdza NR SR - 5.deň - A. dopoludnia
Dátum: 2025-10-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, Igor, za tvoje výborné vystúpenie. Povedal si to úplne presne, toto je typický smerácky rozpočet. Za 14 rokov, ktoré boli vo vláde, ani raz nevytvorili žiaden prebytok, ani raz sa nepriblížili ku vyrovnanému rozpočtu. Kým polovica krajín Európskej únie si v období minimálne 2016 - 2020 tvorila prebytky, my sme každý rok boli v mínuse, v deficite. Ani len na vyrovnaný rozpočet neboli schopní dosiahnuť. Ako prvú vec zrušili sociálne benefity tromi konsolidáciami zrušili, ožobračili národ, nemajú krízy a za dva roky vytvorili väčší dlh ako predchádzajúca vláda za tri. Navyše v tejto situácii nemajú tú hanbu rozkrádať verejné financie tak okato ako nikdy v minulosti. A čo najhoršie v takejto situácii? Nemajú hanbu otvárať tu nejakú diskusiu o presune volieb, o predĺžení mandátu vlády zo štyroch na päť rokov, lebo vraj, krátkosť času. Tak ja sa pýtam, že na čo je málo času? Na ďalšie kšefty, alebo na piatu, šiestu, siedmu, desiatu konsolidáciu? Kým vládna koalícia by najradšej ľuďom vzala voľby, tak my cez "Prevrat 2027", im túto možnosť dávame a nie, aby rozhodovali o vágnych programoch, ale o konkrétnych riešeniach, aby naozaj ľudia priamo tvorili politiku, že "Prevrat 2027". (Potlesk.)
40. schôdza NR SR - 5.deň - A. dopoludnia
Dátum: 2025-10-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Julo, ďakujem veľmi pekne za tvoje výborné vystúpenie. Spomínal si pozmeňovací návrh, hanebný pozmeňovací návrh, ktorý presúva financie v rámci zdravotníctva. Už predseda NKÚ upozorňoval na to, akým spôsobom sa vynakladajú verejné zdroje v zdravotníctve. Tá efektivita je na úrovni roku 1995. Na úrovni Vladimíra Mečiara. Takto to dotiahla vláda SMER-u po štrnástich rokoch. Efektivita bude samozrejme vynakladania verejných financií nižšia aj v ostatných rezortoch a čo je hlavné, nie sú to žiadne reformné opatrenia, ktoré budú mať dlho trvajúce následky, ale v zásade sú to len jednorazové ušetrenia, ak sa tak vôbec dá nazvať. 7,4 miliardy nového dlhu a konsolidácia znamená 1 400-eurový dlh na každého občana ročne. To znamená od priemerne zarábajúci Slovák bude mať od decembra, prakticky bude pracovať len na túto konsolidáciu a absolútne žiadne financie nejdú ani na znižovanie dlhu, ani na podporu ekonomiky. Ďakujem pekne.
40. schôdza NR SR - 3.deň - B. popoludní
Dátum: 2025-10-16
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pekne za obe faktické poznámky. Je to presne tak, ako ste spomínali. A ja len doplním, že tá konsolidácia mala vyzerať inak, aj ten štátny rozpočet mal vyzerať inak. Lebo toto je vydláždenie cesty do pekla a do Grécka. Vaša sociálna spravodlivosť je taká, že zbrojárske firmy, ktoré sa tu momentálne kvôli konfliktu na Ukrajine topia v peniazoch, prevádzkovatelia hazardu, ktorí sa tu topia v hazardoch, v peniazoch, tak tým dane takmer znižujete, respektíve zvyšujete len veľmi symbolicky, ale živnostníkov, tých fakticky mnohých pochováte. A vrátim sa ešte k tým voľbám. Je to naozaj obrovská hanba, keď táto vláda porušuje jeden svoj volebný sľub za druhým, humpluje ekonomiku, ožobračuje ľudí a ešte má tú drzosť nastoliť tu otázku, že oni by si zaslúžili ešte aspoň rok navyše. Lebo ešte nestihli. Nestihli si ešte dosť nakradnúť? Alebo ešte nestihli dosť ožobráčiť ľudí? Alebo sa ešte nestihli dostatočne priblížiť ku gréckemu scenáru, k bankrotu krajiny?
40. schôdza NR SR - 3.deň - B. popoludní
Dátum: 2025-10-16
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážené dámy, vážení páni. Návrh rozpočtu mal dať okrem iného jasné odpovede o tom, akým spôsobom ide štát konsolidovať. Ako inak táto koalícia neprekvapila. Tak ako pri energopomoci napriek dvom kolám skráteného legislatívneho konania nevieme, kto bude mať na energopomoc nárok a v akej výške, tak sa nevieme ani v návrhu štátneho rozpočtu dočítať, akým spôsobom ide vláda konsolidovať. Stanovuje si ambiciózny vraj cieľ 1,4 miliardy, ledva rozpísala 300 miliónov, čo sú len účtovné a administratívne operácie ako upozornil aj predseda NKÚ. Keď sa bližšie pozrieme na jednotlivé kapitoly a v jednej z príloh je ich 38, tak len pri 15 kapitolách nájdete pokles, pokles financií v porovnaní s minulým rokom len pri 15. Pri 23 kapitolách sa ... =====
40. schôdza NR SR - 3.deň - A. dopoludnia
Dátum: 2025-10-16
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Veronika, ďakujem ti veľmi pekne za tvoje vystúpenie. Ja nadviažem na to, že ako vláda znevažuje zamestnávateľov. Je to naozaj hanba, lebo práve zamestnávatelia a zamestnanci sú tí, ktorí znášajú tri vlny konsolidácie a budú znášať aj štvrtú vlnu konsolidácie. Táto vláda nemá predstavu, akým spôsobom sa tvoria hodnoty, ako ťažko je naozaj podnikať bez štátnych dotácií a bez malých ... (nezrozumiteľne vyslovené, pozn. prepis.) a bez rôznych kšeftov, lebo to je ich predstava podnikania. Vlastnou hlavou niečo vytvoriť, to nie. Odráža to naozaj aj štatistika Eurostatu, ktorá jasne hovorí, že za vlád SMER-u sme v hospodárení na samom konci Európskej únie. A potvrdzuje to aj konštatovanie predsedu NKÚ, ktorý jasne povedal, že efektivita hospodárenia je na úrovni roku 1995. To je rok, kedy bola Slovenská republika dva roky samostatná, kedy sme sa učili fungovať v trhovom hospodárstve, kedy sme boli v zásade ako keby deti, ktoré boli zvyknuté, že všetky peniaze sú neviem odkiaľ a môže sa s nimi šafáriť, tak takto hospodárite aj teraz. Po tridsiatich rokoch samostatnosti sme na samom začiatku, efektivita hospodárenia na úrovni roku ´95, kedy sme sa naozaj učili, ako fungovať v trhovom hospodárstve.
40. schôdza NR SR - 2.deň - B. popoludní
Dátum: 2025-10-15
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

230. Ďakujem veľmi pekne, Marek, za tvoje odhodlanie a vytrvalosť vysvetľovať, ako fungujú biznisy so zdravotným poistením, lebo je to téma, ktorá sa týka každého jedného človeka na Slovensku, tých ľudí, ktorí si tu budú od januára variť džemy, akým spôsobom sa skladajú na majetok najbohatších ľudí na Slovensku alebo konkrétne v tomto prípade na majetok majiteľa poisťovne Dôvera. A je zarážajúce a hanebné, že 1,2 miliardy eur, ktoré mali ísť naozaj do zdravotníctva, sa prerozdelí medzi jednotlivé rezorty, aby ich skrátka rozhajdákali a rozflákali na kadejakých kšeftoch a krádežiach. Zároveň si v úvode veľmi správne spomenul, že po tom, čo táto vláda zrušila takzvané atómovky, rodičovský dôchodok alebo 200 eur na dieťa, sme sa mali míľovými krokmi priblížiť k vyrovnanému rozpočtu. Vďaka tomu, že pominuli krízy a nemuseli vyplácať financie na kurzarbeit a rôzne sanovanie firiem a obyvateľov postihnutých krízami, sme sa mali ďalšími míľovými krokmi priblížiť nielen k vyrovnanému rozpočtu, dokonca k prebytkovému. A tieto tri konsolidácie už mali ísť na splátku dlhu. Ale naopak, naopak, ten dlh sa len zvyšuje a máme tretí najrýchlejšie rastúci dlh v Európskej únii, čo je neuveriteľné. Šestnásť miliónov za dva a pol roka bez akýchkoľvek kríz. Ďakujem veľmi pekne.
40. schôdza NR SR - 2.deň - B. popoludní
Dátum: 2025-10-15
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

210. Ďakujem veľmi pekne. Pán Spišiak, otvorili ste tému trestných kódexov a máte úplnú pravdu, lebo práve hanebné novely trestných kódexov otvorili dokorán dvere rôznym gaunerom a zlodejom, ktorí dnes môžu v mnohých prípadoch doslova beztrestne kradnúť. To vlastne iba dokazuje, ako je táto vláda sociálna, že vlastne podľa nich by zrejme mal každý mať právo a nárok beztrestne si niečo ukradnúť, keďže výška škody je až 700 eur. Zároveň v tejto súvislosti si dovolím upozorniť aj na novelu zákona o väzenstve, akým spôsobom pristupuje vláda ku slušným občanom, ktorých necháva platiť dane a zvýšené odvody a akým spôsobom pristupuje k väzňom, ktorí si odpykávajú tresty, ktorým zvyšuje disciplinárne odmeny a ktorým zvyšuje o 18 % odmenu za prácu, ktorú si v ústavoch odpracujú. Ďakujem veľmi pekne.
40. schôdza NR SR - 2.deň - B. popoludní
Dátum: 2025-10-15
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

186. Ďakujem veľmi pekne. Ďakujem za vystúpenie. Ja nadviažem na to, čo ste spomínali, že na najchudobnejších nemyslia a vám poviem iný príklad, ako to majú napríklad vymyslené na ministerstve spravodlivosti alebo za kapitolu ministerstva spravodlivosti, ich nejaká, sociálny rozmer rozpočtu. Tak pre sudcov schválili minulý mesiac jubilejné odmeny, pre sudcov, ktorí majú v priemere šesťtisícové platy, tak k päťdesiatke a šesťdesiatke ďalší plat. Ale keď sa pozriete na návrh rozpočtu, ako sa postavili k Centru právnej pomoci, ktorá slúži na právne zastupovanie tých najchudobnejších, tak tým znížili rozpočet takmer o tretinu, takmer o tretinu pre tých najchudobnejších. A môžu hovoriť, že to v priebehu roka dolepia, ale tak je to čierne na bielom, o tretinu pre tých najchudobnejších, ktorí tú pomoc potrebujú. A ďalší taký aspekt, akým spôsobom táto vládna koalícia funguje, že na slušných ľudí nemyslí, je to, že zamestnancov a zamestnávateľov, tak tých nechajú platiť zvýšené DPH a odvody, ale pre trestancov, pre tých, ktorí naozaj si vo väzení odpykajú napriek všetkým odvolaniam svoje tresty, tak im, tým idú zvýšiť odmenu o 18 % a disciplinárne odmeny trojnásobne, zo 70 na 200 eur. Tak to je prístup tejto vlády k slušným a pracovitým ľuďom a k tým, ktorí pravidlá porušujú a ktorí nás tiež svojím spôsobom dostali do takejto situácii v akej sme, rôzni daňoví podvodníci a podobne. Ďakujem veľmi pekne.
40. schôdza NR SR - 2.deň - B. popoludní
Dátum: 2025-10-15
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

166. Ďakujem veľmi pekne, Jožo, za tvoje výborné vystúpenie. Niektorí ti tu vyčítali málo čísel, tak ja doplním. Spomínal si, že sa málo šetrí, v zásade sa nešetrí nič, upozornil na to aj predseda Najvyššieho kontrolného úradu, ktorý povedal, že 300 miliónov, ktoré sú doposiaľ rozpísané na šetrenie, sú len účtovné transfery, administratívne veci. Ale keď sa pozriem aj na kapitoly, tak polovica kapitol na sebe nešetrí a prilepší si. Premiantmi, v úvodzovkách premiantmi, v šetrení je ministerstvo zahraničných vecí a kancelária prezidenta, ktoré vraj idú ušetriť 10 % zo svojich nákladov. Keď sa však pozrieme, ako im rozpočet stúpol v porovnaní s rokom 2023, tak to 10 % šetrenie, to sú doslova omrvinky, pretože pri kancelárii prezidenta rozpočet stúpol zo 7,5 milióna na 11,5 miliónov. Samozrejme, že teraz sa im veľmi jednoducho šetrí 11 %. To isté ministerstvo zahraničných vecí. Z 270 miliónov, ktoré mali k dispozícii v roku 2023, im to stúplo na 330 miliónov. Samozrejme, že 10 % sa im šetrí veľmi ľahko. A keby to aspoň šetrili na zamestnancoch a na mzdách, ale nie, je to spravidla len odloženie nákupov. Kým zníženie miezd a zamestnancov by malo dlhodobý efekt, tak odklad nákupov a odklad rôznych rekonštrukcií sú jednorazovo ušetrené výdavky, ktoré na udržateľnosť verejných financií nebudú mať absolútne žiaden vplyv. Ďakujem veľmi pekne.
40. schôdza NR SR - 2.deň - B. popoludní
Dátum: 2025-10-15
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

136. Ďakujem veľmi pekne, Jozef, za tvoju reakciu. Ja by som ešte doplnil, že tieto tri konsolidácie a tento rozpočet neprináša žiadnu dlhodobú udržateľnosť. Vidíme to dva roky, žiaden rast ekonomiky, nulová udržateľnosť. A budeme ešte veľmi radi, ak ten deficit skončí tak alebo skončíme s takým deficitom, ako ste si ho teraz nakreslil, lebo aj energopomoc, ktorá vraj bude presunutá na nejaké eurofondy, tak my nemáme šancu tých 400 miliónov vyčerpať v rámci eurofondov. My nie sme schopní vyčerpať ani 50 % financií, ktoré máme k dispozícii, čiže ak si niekto myslí, že 400 miliónov tu počas nasledujúcich rokov vyčerpáme, tak je to čistá utópia. Ďakujem veľmi pekne.
40. schôdza NR SR - 2.deň - A. dopoludnia
Dátum: 2025-10-15
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

61. Ďakujem veľmi pekne za slovo. Pán Karas, to nebolo že zavádzanie z vašej strany, to boli čisté klamstvá. Prvá veta, že rozpočet je postavený na stabilite, zodpovednosti a sociálnej spravodlivosti. Idete presne opačne. Vy sociálnu spravodlivosť považuje to, že ministri si tu zdvojnásobia platy, že poslanci si tu od úst odtrhnú 200 eur, to je pre vás sociálna spravodlivosť? Ale že necháte zamestnancov platiť zvýšené zdravotné odvody, prídu o 200 eur ročne, živnostníci o tisíc eur ročne, to je pre vás sociálna spravodlivosť? Že prevádzkovatelia hazardu a zbrojárske firmy sa tu majú ako prasce v žite, ale ľudia nemajú čo do úst, tak to je vaša predstava sociálnej spravodlivosti? Vraj zodpovednosť. Zodpovednosť by bola, ak by ste ten dlh, ktorý tu vytvárate, investovali do ekonomiky. Namiesto toho tu máme najvyššie zdanenie práce vo V4, blížime sa na úroveň Nemecka. Jednoducho všetok dlh, ktorý vytvárate, sa prejedá, na nakopnutie ekonomiky nejde takmer nič. A stabilita, tak stabilita je len v tom, že v rozpočte si nechávate vatu, aby ste mali z čoho kradnúť, aby ste mohli naďalej robiť záchrankové tendre, kde aj podľa pána podpredsedu Danka bola vata 800 miliónov, aby ste mali vatu pri hasičských autách a tak ďalej. A na grécku cestu ste nás naviedli vy a týmto rozpočtom ešte pridávate plyn, aby sme tam boli čím skôr. A ak hovoríte o ekonomickom protivetre alebo že ak Nemecko kýchne, tak Slovensko má chrípku, tak vám si dovolím pripomenúť... (Prerušenie vystúpenia časomerom.)
39. schôdza NR SR - 14.deň - A. dopoludnia
Dátum: 2025-09-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne za tú faktickú poznámku. Ja by som ešte doplnil, zabudol som jednu vec v rámci rozpravy. Ministerstvo hospodárstva má najväčšiu databázu údajov o spotrebiteľoch, nás všetkých, akú tu na Slovensku kto má. Ale kompetenciu určovania cien zveruje do rúk Úradu vlády. A ja sa pýtam, na základe akých údajov bude Úrad vlády určovať tie ceny, keď všetky údaje sú v rukách ministerstva hospodárstva? Tam nie je ani zmienka o tom, že ich nikomu poskytne, niekomu ďalšiemu, niekomu tretiemu. Nebolo to tak ani v jari a nie je to tak ani teraz. Na základe čoho bude Úrad vlády schvaľovať svoje nariadenie, na základe akých dát, keď všetky dáta má k dispozícii výlučne ministerstvo hospodárstva a nie je tam ani zmienka o tom, komu ich môže poskytnúť a za akých podmienok. Ja som sa na to pýtal už aj v prvom čítaní, odpoveď som nedostal, tak snáď sa to podarí tentokrát, lebo ani v spoločnej správe som nenašiel ani zmienku, aby sa táto problematika riešila. Ďakujem veľmi pekne.
39. schôdza NR SR - 14.deň - A. dopoludnia
Dátum: 2025-09-30
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

digitálny líder za 50 miliónov informačný systém, resp. virtuálna pokladňa. Počas našich vlád zamestnanci ministerstva financií naprogramovali za necelých 300-tisíc eur. Sami si v dôvodovej správe, ministerstvo, píše tak honosne, že je, že kompetenčne zastrešuje oblasť poskytovania pomoci zraniteľným odberateľom energie. Vraj kompetenčne. Ani kompetenčne, ani, ani odborne. A zdôrazňujem slovo zraniteľným odberateľom energií . Ministerstvo sa tu samo usvedčuje, že aj, aj v súvislosti so slovami premiéra, aj pani ministerky, že pomoc má smerovať voči 90, resp. deväťdesiatim piatim percentám domácností. Tak sa naozaj pýtam, že na Slovensku máme 90 až 95 % zraniteľných domácností. To je výsledok štrnásťročného vládnutia strany SMER a odnože strany HLAS, že tu, že sami sa priznajú, že tu máme 90 %, možno 95 % zraniteľných domácností. A to, že to zastrešuje. Ja som veľmi zvedavý a ešte znova sa vrátim aj k tomu informačnému systému, lebo informačné systémy by mali ľuďom pomáhať, zjednodušovať prácu a šetriť verejné zdroje. Ale toto je presný opak. To je presný opak. Tu sa na informačnom systéme ide, zdá sa, zarobiť si. A ďalšia vec, keď si niekto prešiel ten návrh zákona, tam je množstvo úloh, ktoré za ministerstvo budú robiť samotní dodávatelia energií. Ministerstvo má rozoslať listy domácnostiam, ale aj dodávateľom energií. A ja sa pýtam, kto bude posielať tie znížené šeky napríklad? Alebo účty teda za energiu? Nie tí dodávatelia energií? Nebudú si oni sami musieť vytvárať informačný systém? Nebudú mať oni tú administratívu, že im príde list z ministerstva alebo z nejakého okresného úradu a povie sa, že domácnosť pána XY má nárok na zľavu neviem koľko eur alebo percent zo sumy. Nebudú to práve tí dodávatelia energií, ktorí to budú musieť preratúvať? Tak kde je ten informačný systém? Lebo dnes ani nevieme, či to bude forma energošekov alebo, že už domácnostiam prídu znížené účty za energie. Tu si nádherne akože vláda nakreslí, aký, koľko peňazí potrebuje na informačný systém, ale to, akú sekeru zrejme utnú aj dodávateľom energie a ďalším zainteresovaným subjektom, tak tuto už nie je ani slovo. Ale stavím sa, že množstvo administratívy budú robiť práve dodávatelia energií. Ten prílepok, o ktorom sa tu rozprávalo dopoludnia, to je zlatý klinec. A ako som aj hovoril vo faktickej poznámke, tu netreba mať ilúzie. Predseda, čestný predseda HLAS-u pred necelými desiatimi rokmi v roku 2015 sám predkladal z pozície predsedu Národnej rady novelu zákona o rokovacom poriadku, že zákaz prílepkov. Dnes ich rad-radom podpisuje. A toto bude ďalší návrh zákona, ktorý s úsmevom podpíše. Že to nemá nič spoločné s adresnosťou? Že je to paródia na adresnosť? Nevadí. Nevadí, nech to ide, veď keď to zaplatí, preplatí Európska únia, Európska komisia, nech sa páči. Takže asi toľko v skratke k tomuto návrhu zákona. Ďakujem veľmi pekne.